РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 3

от заседание на Комисия „Съдебна карта и натовареност на
прокурорите и следователите” към Прокурорската колегия
на Висшия съдебен съвет,
проведено на 21.03.2019 г.

	Днес, 21 март 2019 г. (четвъртък) от 13:00  часа се проведе заседание на Комисия „Съдебна карта и натовареност на прокурорите и следователите” към Прокурорската колегия на ВСС, в състав:

ПРЕДСЕДАТЕЛ:

ЧЛЕНОВЕ:	ПЛАМЕН НАЙДЕНОВ 

ОГНЯН ДАМЯНОВ
ПЛАМЕНА ЦВЕТАНОВА	

От администрацията на Висшия съдебен съвет присъства експертният сътрудник към комисията: Емилия Петкова – главен експерт в отдел „САОД“, дирекция „ИТСС“.

Заседанието на комисията протече при предварително обявения и приет от комисията дневен ред:

1. Съвместно заседание с комисия „Съдебна администрация“ към Прокурорската колегия на ВСС, в изпълнение на решение на Прокурорската колегия на ВСС по протокол № 8/13.03.2019 г., т. 26 относно приемане на становище за разпределение на прокурорските помощници по прокуратури.
2. Писмо от Калина Чапкънова – член на ВСС и ръководител по проект във връзка с изискванията за изпълнение по проект „Въвеждане на система за наблюдение и регулиране на натовареността на магистратите и съдебната администрация, създаване на стандарт за условията на труд в органите на съдебната власт и повишаване на ефективността на работата им“.
	3. Отговор от административния ръководител – апелативен прокурор  на Апелативна прокуратура гр. Пловдив в изпълнение на решение по протокол № 5/13.02.2019 г.т. 32.4 от заседание на Прокурорската колегия на Висшия съдебен съвет.
4. Писмо от административния ръководител – районен прокурор на Районна прокуратура гр. Разлог относно определяне на допълнително възнаграждение на прокурорите на основание чл. 233, ал. 6 от ЗСВ.
Включва в дневния ред следната допълнителна точка:
5. Определяне на дати за провеждане на срещи на сформираните към комисията работни групи за изменение и допълнение на Правилата за измерване на натовареността на прокуратурите и на индивидуалната натовареност на всеки прокурор и следовател.

ПО ДНЕВНИЯ РЕД:

1. ОТНОСНО: Съвместно заседание с комисия „Съдебна администрация“ към Прокурорската колегия на ВСС, в изпълнение на решение на Прокурорската колегия на ВСС по протокол № 8/13.03.2019 г., т. 26 относно приемане на становище за разпределение на прокурорските помощници по прокуратури.
По т. 1 има отделен протокол от съвместното заседание на двете комисии.

2. ОТНОСНО: Писмо от Калина Чапкънова – член на ВСС и ръководител по проект във връзка с изискванията за изпълнение по проект „Въвеждане на система за наблюдение и регулиране на натовареността на магистратите и съдебната администрация, създаване на стандарт за условията на труд в органите на съдебната власт и повишаване на ефективността на работата им“.
При обсъждането на т.2 присъства г-жа Калина Чапкънова, която подробно представи:
1. Аналитичен доклад от проведено допитване по Дейност 1 в частта му „Прокурори“ и „Следователи“ ведно с част Приложения - таблици. 
2. Модел за интеграция на механизма за определяне на норма на натовареност на магистратите.
3. Оценка за прилагане към момента норми за натовареност на съдии, прокурори и следователи. Предложения относно подхода/механизма при определяне на натовареността на магистратите.
4. Становище от административния ръководител – председател на Районен съд – Стара Загора,  административния ръководител – председател на Районен съд – Сливен и административния ръководител – районен прокурор на Районна прокуратура – Бургас.
След проведено обсъждане от членовете на комисията,

Комисия "Съдебна карта и натовареност на прокурорите и следователите" към Прокурорската колегия на
Висшия съдебен съвет
Р Е Ш И :

2.1. Изразява положително становище по отношение на изготвения Аналитичен доклад от проведено допитване по Дейност 1 в частта му „Прокурори“ и „Следователи“ ведно с част Приложения – таблици и съдържащите се в него предложения относно евентуални промени в правилата за измерване на натовареността на прокурорите и следователите.
2.2. Изпраща резултатите по Дейност 1 от проекта на участниците в сформираните към комисията работни групи за изменение и допълнение на Правилата за измерване на натовареността на прокуратурите и на индивидуалната натовареност на всеки прокурор и следовател, приети от ВСС по Протокол № 60 от 11.12.2014 г.,  за вземане предвид и включване в предложенията за изменение.
2.3. Изразява положително становище по отношение на изготвения Модел за интеграция на механизма за определяне на норма на натовареност на магистратите с другите процеси на планиране и предлага на Калина Чапкънова в качеството й на ръководител-проект да го внесе за обсъждане и приемане от Пленума на ВСС.
2.4. Изпраща решенията по т.2 на Калина Чапкънова – член на ВСС и ръководител-проект, за сведение и с оглед изготвяне и предлагане на Пленума на ВСС проект за решение по т.2.3.

3. ОТНОСНО: Отговор от административния ръководител – апелативен прокурор на Апелативна прокуратура гр. Пловдив в изпълнение на решение по протокол № 5/13.02.2019 г., т. 32.4 от заседание на Прокурорската колегия на Висшия съдебен съвет.

Комисия "Съдебна карта и натовареност на прокурорите и следователите" към Прокурорската колегия на
Висшия съдебен съвет
Р Е Ш И :

3.1. Приема за сведение отговора от административния ръководител – апелативен прокурор на Апелативна прокуратура гр. Пловдив (вх. № ВСС-2494/11.03.2019 г.).

4. ОТНОСНО: Писмо от административния ръководител – районен прокурор на Районна прокуратура гр. Разлог относно определяне на допълнително възнаграждение на прокурорите на основание чл. 233, ал. 6 от ЗСВ.

Комисия "Съдебна карта и натовареност на прокурорите и следователите" към Прокурорската колегия на
Висшия съдебен съвет
Р Е Ш И :

4.1. Не приема предложението на административния ръководител – районен прокурор на Районна прокуратура гр. Разлог (писмо вх. № ВСС-12987/18/15.02.2019 г.).
Мотиви:
1. На първо място, няма нормативно основание, което да налага комисията да изготвя предложение до прокурорската колегия за определяне на допълнително възнаграждение на всички прокурори в една прокуратура. Не са приети и утвърдени/одобрени/ от ПК на ВСС правила в този смисъл.
2. На следващо място, съгласно статистическите данни за дейността на прокуратурите за 2018 г. Районна прокуратура гр. Разлог не е от най-натоварените прокуратури в страната. Тя се намира на девето място, като преди нея има осем районни прокуратури с по-висока натовареност. 
3. Действащата нормативна уредба, регламентираща допълнителните възнаграждения в органите на съдебната власт предвижда, че допълнителното възнаграждение на всеки съдия, прокурор и следовател се определя от натовареността на съответния орган на съдебната власт - чл. 233, ал. 6 от ЗСВ. Допълнителното възнаграждение следва да е индивидуално за всеки магистрат с оглед изявени от него високи професионални качества и резултатите от дейността му. В този смисъл е и второто изречение на ал. 6 на чл. 233, който предвижда правила за извършване на индивидуална оценка на резултатите от дейността  на съответния магистрат в специализираните структури на съда и прокуратурата. Поради горното не следва магистратите в останалите органи на съдебната власт да бъдат награждавани анблок единствено заради степента на натовареност на органа.
4.2. Да се уведоми административният ръководител – районен прокурор на Районна прокуратура гр. Разлог за решението на Комисията.

Допълнителна точка:

5. ОТНОСНО: Определяне на дати за провеждане на срещи на сформираните към комисията работни групи за изменение и допълнение на Правилата за измерване на натовареността на прокуратурите и на индивидуалната натовареност на всеки прокурор и следовател.

Комисия "Съдебна карта и натовареност на прокурорите и следователите" към Прокурорската колегия на
Висшия съдебен съвет
Р Е Ш И :

5.1. Сформира работна група в състав по един представител от всяка от работните групи по апелативни райони за изготвяне на предложение за изменения и допълнения на Правилата за измерване на натовареността на прокуратурите и на индивидуалната натовареност на всеки прокурор и следовател.
5.2. Да се изпрати писмо до административните ръководители на апелативните прокуратури от петте апелативни райони да определят по един представител за работната група по т. 5.1.
5.3. Насрочва среща на работната група по т. 5.1, която да се проведе на 13 май 2019 г. /понеделник/ от 13:00 часа в сградата на Висшия съдебен съвет.
5.4. За срещата по т. 5.3 кани за участие Петко Петков – следовател в Национална следствена служба.
5.5. Възлага на председателя на комисията да определи дата през м. април за провеждане на среща на работната група за Апелативен регион София, сформирана по Протокол № 5/16.05.2018 г., т. 2, от заседание на комисията.

	ПРЕДСЕДАТЕЛ
					НА КСКНПС:      /п/
								ПЛАМЕН НАЙДЕНОВ